ਆਲ ਇੰਡੀਆ ਇੰਸਟੀਚਿਊਟ ਆਫ਼ ਮੈਡੀਕਲ ਸਾਇੰਸਜ਼, ਜੋਧਪੁਰ
ਆਲ ਇੰਡੀਆ ਇੰਸਟੀਚਿਊਟ ਆਫ਼ ਮੈਡੀਕਲ ਸਾਇੰਸਜ਼, ਜੋਧਪੁਰ (ਅੰਗ੍ਰੇਜ਼ੀ: All India Institute of Medical Sciences Jodhpur, ਸੰਖੇਪ: ਏਮਜ਼ ਜੋਧਪੁਰ ; ਆਈਐਸਟੀ: ਅਖਿਲ ਭਾਰਤੀਆ ਆਯੁਰਵਿਗਨ ਸੰਸਥਾਨ ਜੋਧਪੁਰ ) ਇੱਕ ਮੈਡੀਕਲ ਕਾਲਜ ਅਤੇ ਮੈਡੀਕਲ ਰਿਸਰਚ ਪਬਲਿਕ ਯੂਨੀਵਰਸਿਟੀ ਜੋਧਪੁਰ, ਭਾਰਤ ਵਿੱਚ ਸਥਿਤ ਹੈ। ਪੰਜ ਹੋਰ ਆਲ ਇੰਡੀਆ ਇੰਸਟੀਚਿਊਟਸ ਆਫ ਮੈਡੀਕਲ ਸਾਇੰਸਜ਼ (ਏਮਜ਼) ਦੀ ਤਰ੍ਹਾਂ, ਇਹ 2012 ਵਿੱਚ ਸਥਾਪਿਤ ਕੀਤੀ ਗਈ ਸੀ ਅਤੇ ਸਿਹਤ ਅਤੇ ਪਰਿਵਾਰ ਭਲਾਈ ਮੰਤਰਾਲੇ ਦੇ ਅਧੀਨ ਖੁਦਮੁਖਤਿਆਰੀ ਨਾਲ ਕੰਮ ਕਰਦੀ ਹੈ।

ਸਥਾਪਨਾ 
ਆਲ ਇੰਡੀਆ ਇੰਸਟੀਚਿਊਟ ਆਫ਼ ਮੈਡੀਕਲ ਸਾਇੰਸਜ਼ (ਸੋਧ) ਬਿੱਲ, 2012, ਨੂੰ ਲੋਕ ਸਭਾ ਵਿੱਚ 27 ਅਗਸਤ, 2012 ਨੂੰ ਪੇਸ਼ ਕੀਤਾ ਗਿਆ ਸੀ। ਇਸ ਬਿੱਲ ਨੇ ਇੱਕ ਆਰਡੀਨੈਂਸ ਦੀ ਥਾਂ ਲੈ ਲਈ ਜਿਸ ਨਾਲ ਛੇ ਏਮਜ਼ ਇੰਸਟੀਚਿਊਟਸ ਸਤੰਬਰ, 2012 ਤੋਂ ਚਾਲੂ ਹੋਣ ਦੀ ਆਗਿਆ ਦਿੱਤੀ ਗਈ। ਲੋਕ ਸਭਾ ਨੇ 30 ਅਗਸਤ 2012 ਨੂੰ ਏਮਜ਼ (ਸੋਧ) ਬਿੱਲ, 2012 ਨੂੰ ਪਾਸ ਕਰ ਦਿੱਤਾ। ਇਸ ਤੋਂ ਪਹਿਲਾਂ, ਛੇ ਨਵੇਂ ਏਮਜ਼ ਇੰਡੀਅਨ ਸੁਸਾਇਟੀਆਂ ਰਜਿਸਟ੍ਰੇਸ਼ਨ ਐਕਟ ਦੇ ਤਹਿਤ ਰਜਿਸਟਰ ਕੀਤੇ ਗਏ ਸਨ ਅਤੇ ਬਿੱਲ ਨੇ ਉਨ੍ਹਾਂ ਨੂੰ ਦਿੱਲੀ ਵਿੱਚ ਮੌਜੂਦਾ ਏਮਜ਼ ਦਿੱਲੀ ਦੀ ਤਰਜ਼ ਤੇ ਖੁਦਮੁਖਤਿਆਰ ਸੰਸਥਾਵਾਂ ਬਣਨ ਦੀ ਆਗਿਆ ਦਿੱਤੀ ਸੀ। ਏਮਜ਼ (ਸੋਧ) ਬਿੱਲ, 2012 ਨੂੰ ਰਾਜ ਸਭਾ ਵਿੱਚ 3 ਸਤੰਬਰ 2012 ਨੂੰ ਪੇਸ਼ ਕੀਤਾ ਗਿਆ ਸੀ। ਰਾਜ ਸਭਾ ਨੇ 4 ਸਤੰਬਰ 2012 ਨੂੰ ਏਮਜ਼ (ਸੋਧ) ਬਿੱਲ, 2012 ਨੂੰ ਪਾਸ ਕਰ ਦਿੱਤਾ, ਅਤੇ ਛੇ ਏਮਜ਼ ਨੇ ਸਤੰਬਰ 2012 ਵਿੱਚ ਕੰਮ ਕਰਨਾ ਸ਼ੁਰੂ ਕਰ ਦਿੱਤਾ।

ਟਿਕਾਣਾ 

ਏਮਜ਼ ਜੋਧਪੁਰ, ਉਦਯੋਗਿਕ ਖੇਤਰ ਬਾਸਨੀ ਦੇ ਸ਼ਹਿਰ ਦੇ ਬਾਹਰਵਾਰ ਸਥਿਤ ਹੈ। 31 ਜਨਵਰੀ 2004 ਨੂੰ ਤਤਕਾਲੀ ਵਿੱਤ ਮੰਤਰੀ ਜਸਵੰਤ ਸਿੰਘ ਨੇ ਏਮਜ਼ ਜੋਧਪੁਰ ਦਾ ਨੀਂਹ ਪੱਥਰ ਰੱਖਿਆ ਸੀ। ਇਸ ਸਮੇਂ ਸਿਹਤ ਮੰਤਰੀ ਸੁਸ਼ਮਾ ਸਵਰਾਜ ਅਤੇ ਉਸ ਸਮੇਂ ਖੇਤੀਬਾੜੀ ਮੰਤਰੀ ਰਾਜਨਾਥ ਸਿੰਘ ਵੀ ਮੌਜੂਦ ਸਨ।

ਵਿਦਿਅਕ 
2013 ਤੋਂ ਏਮਜ਼ ਨੇ 100 ਐਮ ਬੀ ਬੀ ਐਸ ਅਤੇ 60 ਬੀ ਐਸ ਸੀ ਨਰਸਿੰਗ (ਆਨਰਜ਼) ਦੇ ਵਿਦਿਆਰਥੀਆਂ ਨੂੰ ਦਾਖਲਾ ਦੇਣਾ ਸ਼ੁਰੂ ਕਰ ਦਿੱਤਾ। ਬਾਹਰੀ ਮਰੀਜ਼ (ਓਪੀਡੀ) ਸੇਵਾਵਾਂ ਏਮਜ਼ ਜੋਧਪੁਰ ਵਿਖੇ 27 ਜੁਲਾਈ, 2013 ਤੋਂ ਸ਼ੁਰੂ ਹੋਈਆਂ। ਏਮਜ਼ ਨੇ ਸਾਲ 2016 ਤੋਂ ਐਨਾਟਮੀ, ਬਾਇਓਕੈਮਿਸਟਰੀ, ਫਿਜ਼ੀਓਲੋਜੀ ਅਤੇ ਕਮਿਊਨਿਟੀ ਮੈਡੀਸਨ ਅਤੇ ਫੈਮਲੀ ਮੈਡੀਸਨ ਵਿਭਾਗਾਂ ਵਿੱਚ ਐਮ ਡੀ ਕੋਰਸ ਸ਼ੁਰੂ ਕੀਤੇ ਹਨ। ਏਮਜ਼ ਜੋਧਪੁਰ ਨੇ 20 ਵਿਭਾਗਾਂ ਵਿੱਚ ਪੋਸਟ ਗ੍ਰੈਜੂਏਟ ਕੋਰਸ 2017 ਤੋਂ 56 ਸੀਟਾਂ ਨਾਲ ਸ਼ੁਰੂ ਕੀਤੇ।

ਇਹ ਵੀ ਵੇਖੋ 

 ਆਲ ਇੰਡੀਆ ਇੰਸਟੀਚਿਊਟ ਆਫ ਮੈਡੀਕਲ ਸਾਇੰਸਜ਼ 
 ਭਾਰਤ ਵਿੱਚ ਸਿੱਖਿਆ 
 ਭਾਰਤ ਵਿੱਚ ਮੈਡੀਕਲ ਕਾਲਜਾਂ ਦੀ ਸੂਚੀ

ਹਵਾਲੇ

ਬਾਹਰੀ ਲਿੰਕ